b"\n_START_ARTICLE_\nBologna F.C. 1909\n_START_PARAGRAPH_\nBologna F.C. 1909, Bologna F.C. ali preprosto Bologna je italijanski nogometni klub iz Bologne, klub je bil ustanovljen 3. oktobra 1909 in trenutno igra v Serie A. Kot kraj ustanavljanja kluba se navaja bolonjska pivnica Ronzani na ulici Spaderie._NEWLINE_Do sedaj je Bologna sedemkrat osvojila italijansko 1. nogometno ligo (zadnji\xc4\x8d leta 1964) in je s tem \xc5\xa1esti najuspe\xc5\xa1nej\xc5\xa1i italijanski prvoliga\xc5\xa1ki klub. Poleg tega, pa je Bologna tudi dvakrat osvojila italijanski pokal ter enkrat Pokal Intertoto._NEWLINE_Doma\xc4\x8di stadion Bologne je Stadio Renato Dall'Ara, ki sprejme 38,279 gledalcev. Barvi dresov pa sta modra in rde\xc4\x8da. Zaradi slednjega imajo nogometa\xc5\xa1i Bologne nadimek Rossoblu (rde\xc4\x8de-modri)."